“Die lede van die ATKV se finansiële bydrae verseker dat Taalgenoot die lig kan sien. Die tydskrif was nog altyd beskikbaar vir die publiek indien jy wil inteken. Ons het net gevoel meer mense moet die publikasie lees, en meer mense moet sien met watter wonderlike werk die ATKV besig is.”
Die SA Publication Forum bekroon jaarliks korporatiewe publikasies en Taalgenoot is in 2020 vir die derde jaar agtereenvolgens aangewys as die beste interne tydskrif. Taalgenoot het ook met die pryse vir beste skryfwerk, beste opskrifte en die Loretta Steyn-prys vir beste publikasievoorblad weggestap.